Deg yixef-agi wis sin, ad d-nawi awal ɣef sin n lesnaf igejdanen i ɣef tebḍa tmadyazt taqbaylit ; wigi d tamedyazt tamansayt d tmedyezt tamirant . Deg tazwara ad d-nemmeslay ɣef tmadyazt taqbaylit tamansayt, ad nawi awal s tewzel ɣef wamek i tennerna tmedyazt-agi di tsekla taqbaylit, d wayen yerzan tulmisin, aɣanib d yisental-is s umata. Deg-s ad d- nefren amadyaz Si Muḥend Umḥend d amedya i tmedyazt tamensayt, anda ara d-nefk tameddurt-is, d wayen yerzan axeddim-is deg wannar n tmedyazt.